Húsbavágó történetben figyelhetjük a tanárok megbecsültségének hiányát
A HVG nyári online filmklubjában 12 filmet mutatunk be az elmúlt évek nagy sikerei közül 12 héten át. Ezúttal a grúz A lecke című filmet tekinthetik meg, amelyben egy egyre mélyebbre sodródó tanárnő sorsát követhetjük végig.
A lecke története szerint a főszereplő Nadezhda (Margita Gosheva) tanítónő egy általános iskolában, és amikor az egyik diákját meglopják az osztályteremben, nyomozásba kezd, hogy megtalálja a tettest. Megszállottja lesz a bűntény felderítésének, odahaza azonban sokkal nagyobb gondjai vannak: adósságok, amiket munkanélküli, részeges férjének köszönhet, a bank éppen ki akarja dobni őket és kislányukat a házukból. A becsületes és szigorú elvek szerint élő Nadezhda egyre mélyebbre sodródik munkahelyén és magánéletében egyaránt, kétségbeesett és megalázó megoldásokhoz kell folyamodnia összeomló élete megmentésére.

Hogyan tudom megnézni a filmet, és mennyibe kerül?

Egész nyáron, egészen augusztus végéig, minden kedden bemutatunk egy filmet, amelyet a HVGfilmklub kóddal kedvezményes áron nézhet meg egy héten keresztül, A leckét magyar felirattal egészen július 25-ig. A filmek a Vimeo videómegosztó oldal felületén válnak elérhetővé, ezért ha még nem rendelkezik Vimeo-regisztrációval, egy pár perces művelettel ezt pótolhatja.

Ezután a videó felső sarkában található, dollárjeles ikonra kattintva két lehetőség közül választhatnak, azok után, hogy az apply code opciónál beírják a HVGfilmklub kódot.

– a vásárlástól számítva, 24 órára kikölcsönzik a filmet, tehát abban a 24 órában bármikor megnézhetik az adott mozit. Ez kedvezménnyel 0.99 dollárba kerül, átszámítva ez körülbelül 260-300 forintot jelent.

– megvásárolhatják, és így bármikor megnézhetik a filmet. Ennél a lehetőségnél a kedvezménnyel 1.99 dollár, tehát árfolyamtól függően 5-600 forint az ár.

Fizetni bankkártyával vagy Paypallel lehet. A kiválasztott filmet mobilon, tableten és okostévén is megtekinthetik. A kód egy adott filmnél a bemutatót követő egy hétben él.

Minden további részlet, korábbi, és ezután várható bemutatóink dátumai a nyári filmklub Facebook-eseményében:

  Nyári online HVG Filmklub

  A Balatonnál nyaral, de a rossz idő miatt zárva a kertmozi? Nem szívesen mozdulna ki egy vetítésért? Bepótolna egy rég kinézett filmet, amire nyáron végre lenne ideje, de a mozik már nem játszzák? Online nyári filmklubunkban most összesen 12 filmet nézhet meg a legőrültebb vígjátéktól a legkomolyabb társadalmi kérdéseket feszegető drámáig, 12 héten át, párszáz forintért, kiváló minőségben.
nyári online filmklub mozinet filmklub A lecke HVG Filmklub teljes film